যূথিকা : একবার হয়েছিল, প্রথম যখন আমি গ্রামোফোন কোম্পানিতে গান করলাম। কাজীদার গান আমি প্রথম করেছিলাম, কিন্তু সেটা যখন রিজেক্ট হলো, কোনো কারণে বের হলো না, আমাকে তখন একটা বছর অপেক্ষা করতে হয়েছিল। সেইসময় আমাকে ‘হিন্দুস্তান’ থেকে ওরা খুব ডেকেছিল। ‘হিন্দুস্তানে’ আমার যাওয়া যখন প্রায় ফাইনাল, কন্ট্রাক্ট সই করবার দিন হঠাৎ দেখি গ্রামোফোন কোম্পানি থেকে ভগবতীবাবু (ভগবতীচরণ ভট্টাচার্য) – উনি ওখানকার সর্বেসর্বা, – তিনি আমার বাড়িতে এসে সেটা ক্যানসেল করে আমাকে গ্রামোফোন কোম্পানিতে নিয়েছিলেন।